SA-paaie eis dié feesseisoen meer lewens | Maroela Media
Dipuo Peters, minister van vervoer. Foto: GCIS
Die minister van vervoer het Dinsdag aangekondig dat meer mense tydens die afgelope feesseisoen op die land se paaie dood is as in die ooreenstemmende tydperk die vorige jaar.
Volgens minister Dipuo Peters is 1 755 mense tussen 1 Desember en 11 Januarie dood op die land se paaie, vergeleke met die 1 253 sterfgevalle tydens die feesseisoen in 2014.
Peters het gesê die aantal noodlottige ongelukke het met 11% toegeneem.
Die Wes-Kaap het die hoogste padsterftesyfer aangeteken met 162 mense wat op dié provinsie se paaie dood is. In 2014 het dié syfer te staan gekom op 122. “KwaZulu-Natal is die enigste provinsie waar die padsterftesyfer nie gestyg het nie. Daar is ŉ afname van 2% getoon,” het Peters gesê.
Volgens Peters is tot 47,9% van voertuie wat in ongelukke betrokke was passasiersvoertuie, gevolg deur ligte afleweringsvoertuie met 22,7%, minibusse met 10,1% en vragmotors met 4,8%.
Peters het gesê die “menslike faktor” het tot die meerderheid van ongelukke gelei. “Baie van die ongelukke is veroorsaak deur die oortreding van die spoedgrens, asook deur bestuurders wat onder die invloed van alkohol bestuur het,” het sy gesê.
Oscar se appèlaansoek ‘in belang van geregtigheid’
Parys-boere: ‘Staat het geen bewyse nie’
Ek sien die Minister van Vervoer verskyn nou elke dan en wan op die TV, waar sy afgeneem word met ‘n padteken in die hand, en mense maan om veilig te ry. Wat help dit? Hoekom maak die Minister en haar Departement nie liewer klein 30sekonde video grepe van HOE mens behoort te bestuur nie, en ook watter oortredings mengse begaan in die verkeer? ‘n Jong mens gaan vir ses lesse by ‘n K53 instrukteur, bestuur absoluut perfek om die toets te slaag, en van daar af word hulle losgelaat in ‘n gemeenskap wat GEEN respek het vir ENIGE verkeersreël… Lees meer »
Paaie van di dood
En ons moet byvoeg bestuurders wat onder verdagte omstandighede rybewyse verkry.
U edele Minister Peters. Wanneer gaan u en u regering besef dat ‘n mens nie ‘n siek mens kan gesond maak deur die simptome te dokter nie. U waardestelsel in terme van verkeer bestuur het ‘n groot paradigma skuif nodig. In plaas van blameer, probeer polisieer. Pad blokades en spoed kameras wat dronk en spoed oortreders uitsonder is tipies van polisieering in die Suid Afrikaanse opset. Soek die sagte teikens, elimineer hulle en siedaar: Die probleem gaan vanself weg. Dit het tyd geword dat verkeers polisie hulle roeping begin uitleef deur toesig te hou oor die vloei van verkeer en… Lees meer »
Johann, goed gestel maar jy vergeet mense moet gepoleeer word vir die komende verkiesing.
Mense die agbare minister Pieters en verkeersbeaptes moet begin om te doen waarvoor hulle betaal word. Ek het die 22 Desember 2015 van Komatipoort afgery Kaapstad toe met vakansie. Ek het 5 provisinsie deur gery tot my bestemming en die hele roete was ek en my vrou so verbaas om geen verkeersbeaptes op die pad te sien wat besig was om sigbare polisihering te doen nie. Kenny Afrika het dieselfde dag 2 uur op radio uitgesaai hoe gereed sy manne is om die oorlaaide taxi en die dronkbestuuders vas te vat. Hy sit nou met die hoogste dodetal in al… Lees meer »